Dragi učenici!

**ZADATCI ZA LEKTIRU**

U nastavku slijede pitanja na koja trebate odgovoriti i poslati mi ih na pregled.

**Imate dvije mogućnosti:**

1. Svoje odgovore možete pisati ovdje u *Wordovu* dokumentu i poslati mi ga

e-mailom ili ostaviti na *Chatu*.

2. Svoje odgovore možete pisati u bilježnice, zatim fotkati i poslati mi ih isto ili

e-mailom ili priložiti na *Chatu*. Ako rukom pišete u bilježnice, molim vas da pišete

kemijskom olovkom i što čitljivije.

**Za odgovaranje imate dva sata vremena. Dakle, od 11 do 13 sati. Iza toga ne primam vaše radove.**

**UPUTE ZA ODGOVARANJE**

**Pažljivo pročitajte pitanje.**

**Odgovarajte cjelovito na pitanja (negdje su u zagradama potpitanja koja vas vode u odgovaranju).**

**Tamo gdje se traži zaokruživanje, nemojte samo napisati slovo, npr. a) ili b) ili c) ili d). Napišite i odgovor koji piše uz to slovo. U nekim se pitanjima traži i citiranje, odnosno prepisivanje teksta iz romana kao dokaz.**

Dvije su skupine zadataka. Podijelila sam razred na dvije skupine. Napisat ću imena učenika koji rješavaju određenu skupinu.

**SKUPINU A** rješavaju sljedeći učenici: **Mihael Bartolić, Filip Čajkovac Čolić, Katarina Heraković, Patrik Kalšan, Jan Katanec, Nikola Mahović, Leona Majcenović, Iskra Majsec, Tia Senjak, Iva Špoljarić, Lana Žitković**

**SKUPINU B** rješavaju sljedeći učenici: **Deni Čerkez, Lovro Hapač, Fran Horvat, Ema Kordiš, Lara Krvavica, Ivan Ljubić, Lana Obadić, Roza Popek, Dolores Šagud, Marko Škreb**

**SKUPINA A**

**ANTOINE DE SAINT-EXUPERY, MALI PRINC**

1. Kojim sjećanjima započinje djelo?

2. U kojoj je osobi ispripovjedano djelo? Dokaži rečenicom iz djela.

3. Odakle dolazi mali princ? Predstavi planet maloga princa – navedi kako se zove i

 što se na njemu nalazi.

4. Koga je sve susreo na putu do Zemlje?

5. Opiši čime se bave uobraženko (oholica) i noćobdija (pripaljivač plinske svjetiljke).

6. Po čemu su slične sve osobe koje je susreo na putu do Zemlje? (Što im nedostaje,

 kako se odnose prema poslu koji obavljaju, kako se odnose prema malome

 princu?)

7. Na koje se mjesto na Zemlji spustio mali princ?

8. Ukratko prikaži susret maloga princa s lisicom.

 (Objasni pojam *pripitomiti*. Kako se postaje nekome *jedini na svijetu*? Kako će

 prijateljstvo obogatiti lisičin život? Kako lisica doživljava trenutak rastanka? Što će

 *dobiti* od prijateljstva? Što mu je darovala? Kakva je *cijena stečenoga*

 *prijateljstva*?) Svoje odgovore potkrijepi citatima (dva do tri citata).

9. Opiši kako se mali princ odnosi prema ruži prije susreta s lisicom, a kako nakon

 susreta s njom.

10. Što je mali princ naučio od lisice o vrijednosti prijateljstva, smislu i punoći života i

 umijeću stjecanja pravih prijatelja?

11. Kako se mali princ vraća svojoj ruži?

12. Kako teku događaji u djelu – kronološki ili retrospektivno? Objasni.

13. Ovo je djelo suvremena/moderna bajka.Usporedite ga s klasičnom bajkom poput

 Snjeguljice, Pepeljuge, Trnoružice... i među navedenim obilježjima pronađite ona

 koja se odnose na suvremenu bajku.

 Obilježja suvremene bajke:

1. likovi su stvarni ljudi i životinje
2. likovi su čudesna i natprirodna bića: vile, vještice, divovi...
3. vrijeme radnje neodređeno je
4. vrijeme radnje suvremeno je doba
5. nema psihološke karakterizacije likova
6. teme su problemi suvremenog čovjeka: usamljenost, otuđenost, nedostatak ljubavi...
7. zasniva se na alegoriji.

14. Prepiši iz djela tri lijepe misli.

**SKUPINA B**

**ANTOINE DE SAINT-EXUPÈRY, MALI PRINC**

1. Tko je pripovjedač u djelu?

2. Odakle dolazi mali princ? Predstavi planet maloga princa – navedi kako se zove i

 što se na njemu nalazi.

3. Zašto je mali princ otišao sa svoga planeta?

4. Koga je sve susreo na putu do Zemlje?

5. Opiši čime se bave poslovni čovjek i zemljopisac.

6. Po čemu su slične sve osobe koje je susreo na putu do Zemlje? (Što im nedostaje,

 kako se odnose prema poslu koji obavljaju, kako se odnose prema malome

 princu?)

7. Na koje se mjesto na Zemlji spustio mali princ?

8. Objasni odnos maloga princa prema ruži. (Kako se brinuo za ružu prije odlaska?

 O čemu razmišlja pri susretu s vrtom punim ruža? Do kojih spoznaja dolazi nakon

 susreta s lisicom?) Svoje odgovore potkrijepi citatima (dva do tri citata).

9. Ukratko prikaži susret s pilotom/avijatičarom. (Kako su se susreli? Što su pilot i

 mali princ *dobili* svojim prijateljstvom? Kako su pilot i mali princ platili *cijenu*

 *prijateljstva* na rastanku?

10. Što je mali princ naučio od lisice o vrijednosti prijateljstva, smislu i punoći života i

 umijeću stjecanja pravih prijatelja?

11. Što mali princ ostavlja pilotu/avijatičaru kao dar?

12. Kako teku događaji u djelu – kronološki ili retrospektivno? Objasni.

13. Ovo je djelo suvremena/moderna bajka.Usporedite ga s klasičnom bajkom poput

 Snjeguljice, Pepeljuge, Trnoružice... i među navedenim obilježjima pronađi ona

 koja se odnose na suvremenu bajku.

 Obilježja suvremene bajke:

1. likovi su stvarni ljudi i životinje
2. likovi su čudesna i natprirodna bića: vile, vještice, divovi...
3. vrijeme radnje neodređeno je
4. vrijeme radnje suvremeno je doba
5. nema psihološke karakterizacije likova
6. teme su problemi suvremenog čovjeka: usamljenost, otuđenost, nedostatak ljubavi...
7. zasniva se na alegoriji.

14. Prepiši iz djela tri lijepe misli.